חברת Wizz Air, תשיק ב-17 ליולי קו חדש תל אביב-מילאנו בתדירות של טיסה יומית, על כך הכריזה החברה השבוע יחד עם הודעתה על פתיחה של שלושה בסיסים חדשים בחודש הבא לרנקה, מילאנו וטירנה. הקמת בסיסים תנגיש לנוסעי החברה ערים ותרבויות נוספות ותתרום להמשך צמיחתם כיעד תרבותי ותיירותי ברמה עולמית בנוסף לכ-400 הזדמנויות עבודה חדשות שהחברה מציעה.
הבסיס החדש שייפתח בחודש יולי 2020 במילאנו יציע 20 קווים ל-11 מדינות, ביניהם השקת הקו לתל אביב. הקו החדש יתחיל לפעול ב-17 ליולי 2020 ויציע 7 טיסות שבועיות.
חברת התעופה החלה ב-1 במאי בהפעלת תקני ההיגיינה החדשים בכל מערך טיסותיה, כבר משלב הבורדינג לטובת הנוסעים והצוות. בכדי להפחית אינטראקציה לא חיונית בשדה התעופה, וויזאייר מבקשת מהנוסעים כחלק מאמצעים אלו ובנוסף לשמירת מרחק בכל שלבי הטיסה, לבצע צ'ק-אין ורכישות כגון תשלום עבור תיקים נוספים באופן מקוון.
ג׳וזף ואראדי, מנכ״ל Wizz Air אמר כי: ״אנו נרגשים להכריז על הקמת 3 בסיסים חדשים המבטאים את צמיחת החברה מאז טיסת הבכורה. החברה הינה בעלת הנזילות החזקה ביותר באירופה ומובילה עם צי מטוסים צעיר ויעיל, עם טביעת הרגל הפחמנית הנמוכה ביותר. נמשיך להוביל ולתת שירות ללקוחות עם אמצעי בריאות והיגיינה חדשים וקפדניים במיוחד ובמחירים אטרקטיביים״.